ddrg/super_eurlex huggingface dataset:
(53)

Lisada tuleks üleminekusätted. Esiteks tuleks struktuurifondide programmitöö perioodi 2000–2006 jooksul võetud kulukohustustele vastavate vabastatud assigneeringute taaskasutatavaks tegemise suhtes kohaldada jätkuvalt vääramatu jõu juhtu finantsmääruses käesoleval hetkel ette nähtud kujul kuni abi lõpetamiseni. Seda selleks, et vältida praeguse süsteemi katkestamist, kuna vääramatut jõudu käsitletakse teisiti Euroopa Parlamendi ja nõukogu 11. juuli 2006. aasta määruses (EÜ) nr 1085/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ( 10 ). Teiseks, et käsitleda hanke- ja toetusmenetluses osalemisest kõrvale jätmise keskandmekogu käsitlevate sätete rakendamist, tuleks finantsmäärusele lisada üleminekusätted. Lõpetuseks tuleks lisada sarnased sätted täitmata ühenduse kulukohustuste rahalise arveldamise käsitlemiseks ning struktuurifonde ja Ühtekuuluvusfondi programmitöö perioodil 2000–2006 reguleerivates määrustes ette nähtud abi osutamise lõpetamiseks. Tegevuskuludega seotud assigneeringute puhul peaks komisjonil säilima võimalus teha ümberpaigutusi ühest jaotisest teise, tingimusel et kõnealused assigneeringud on ette nähtud sama eesmärgi jaoks. Samuti võib komisjon jätkata ümberpaigutuste tegemist ühest jaotisest teise, kui kõnealused assigneeringud on seotud ühenduse algatustega või tehnilise abi ja innovaatiliste meetmetega, tingimusel et need paigutatakse ümber sama laadi meetmetesse. See tähendab näiteks ühe ühenduse algatusega seotud assigneeringute ümberpaigutamist teisele, erinevas jaotises asuva algatuse reale.
(29)

HRV ekspordi turuosa on arvestuste kohaselt 11,5 % ja 15,8 % vahel, vastavalt sellele, kas kasutada Eurostati või Hiina statistilisi allikaid. Isegi konservatiivselt määratud hinnangulist turuosa 11,5 % ei saa lugeda tähtsusetuks, arvestades, et kahju oli selgesti põhjustatud kasvava impordi suurenevast survest hindadega, mis lõid oluliselt alla ühenduse tootmisharu hinnad, nagu seda on nimetatud ka ajutises määruses. See, kas ühenduse tootmisharul oli turgu valitsev seisund või mitte, ei ole lõppkokkuvõttes oluline, kui on kindlaks tehtud, et ühenduse tootmisharu ei saanud kahju muudel olulistel põhjustel kui dumpinguhinnaga import. Seoses sellega tuleb märkida, et hoolimata suuremast turuosast ei suutnud ühenduse tootmisharu vaatlusalusel perioodil vältida arvestatavat kahjumit. See on vastuolus väitega, et ta on oma turgu valitsevast seisundist kasu saanud. Pealegi tagas kolmandate riikide import turul piisava konkurentsi.
(5)

Euroopa Toiduohutusamet (edaspidi “toiduohutusamet”) otsustas oma 8. märtsi 2006. aasta arvamuses, et Bacillus subtilis C-3102 (Calsporin) ei mõju kahjulikult loomade ja inimeste tervisele ega keskkonnale. ( 3 ) Toiduohutusamet jõudis ka järeldusele, et Bacillus subtilis C-3102 (Calsporin) ei põhjusta muid ohte, mis välistaksid määruse (EÜ) nr 1831/2003 artikli 5 lõike 2 alusel selle lubamise. Vastavalt nimetatud arvamusele saab kõnealuse valmistise kasutamine parandada broilerkanade zootehnilisi parameetreid. Toiduohutusameti arvates ei ole vaja turustusjärgse järelevalve erinõudeid. Toiduohutusamet soovitab asjakohaseid meetmeid kasutajate ohutuseks. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas. Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks lubada kõnealuse valmistise kasutamine käesoleva määruse lisas esitatud tingimustel.
(3)

Ühendkuningriigi ja Austria ametiasutused on teatanud komisjonile, et esialgse läbivaatuse põhjal vastavad asjaomaste toimeainete kohta esitatud toimikud direktiivi 91/414/EMÜ II lisas esitatud andmete ja teabega seotud nõuetele. Näib, et esitatud toimikud vastavad ka direktiivi 91/414/EMÜ III lisas sätestatud andme- ja teabealastele nõuetele ühe asjaomast toimeainet sisaldava taimekaitsevahendi puhul. Vastavalt direktiivi 91/414/EMÜ artikli 6 lõikele 2 on asjaomased toimikud seejärel edastatud komisjonile ja teistele liikmesriikidele, samuti alalisele toiduahela ja loomatervishoiu komiteele.
(4)

Austraalia, Uus-Meremaa ja Uruguay pädevad asutused on nõuetekohaselt taganud, et elusatele kahepoolmelistele molluskitele, okasnahksetele, mantelloomadele ja meritigudele kohaldatavad nõuded on samaväärsed asjaomastes ühenduse õigusaktides sätestatud nõuetega.
(2)

Mõnes tööstussektoris on heade tootmistavade suunised kehtestatud, mõnes mitte. Järelikult on vaja tagada, et liikmesriigid järgiksid toiduga kokkupuutumiseks ettenähtud materjalide ja esemete valmistamisel ühtseid häid tootmistavasid.
(2)

Ilma et see piiraks veterinaar- ja rahvatervist käsitlevate ühenduse õigusaktide kohaldamist, võib direktiivi 94/28/EÜ kohaselt importida loomi ainult tõupuhtana või ristandina teatavate tingimuste täitmise korral. Üks kõnealustest tingimustest on, et pädev asutus on kandnud loomad kõnealuses direktiivis määratletud asutuse peetavasse tõuraamatusse või registrisse ning spermat, munarakke ja embrüoid võib importida ainult juhul, kui need pärinevad sellisesse tõuraamatusse või registrisse kantud loomalt.
(14)

Eelkõige tuleks komisjonile anda volitused NACE Revision 2 muutmiseks või täiendamiseks, et võtta arvesse tehnoloogilist või majanduslikku arengut või et viia see kooskõlla teiste majanduse ja sotsiaalvaldkonna klassifikaatoritega. Kuivõrd need meetmed on üldise reguleerimisalaga ja on kavandatud käesoleva määruse mitteolemuslike osade muutmiseks või käesoleva määruse täiendamiseks uute mitteolemuslike osade lisamisega, tuleks need vastu võtta otsuse 1999/468/EÜ artiklis 5a sätestatud kontrolliga regulatiivmenetluses.
Kui liikmesriik arvab, et on otsene oht haigusetekitaja Bursaphelenchus xylophilus (Steiner et Buhrer) Nickle et al. (männi nematood) levimiseks tema territooriumile teisest liikmesriigist, peaks tal olema luba võtta ajutiselt vajalikke lisameetmeid, et ennast selle ohu vastu kaitsta.
(2)

Määruses (EÜ) nr 21/2004 on samuti ette nähtud, et kõik põllumajandusettevõttes pärast 9. juulit 2005 sündinud loomad identifitseeritakse kahe identifitseerimisvahendiga. Esimene identifitseerimisvahend on kõrvamärgid; teine identifitseerimisvahend on sätestatud kõnealuse määruse lisa A jao punktis 4. Teiseks identifitseerimisvahendiks võib olla ka elektrooniline transponder. Lisaks on määruse (EÜ) nr 21/2004 artiklis 9 ette nähtud, et alates 1. jaanuarist 2008 või muust nõukogu kindlaksmääratud kuupäevast on elektrooniline identifitseerimine kui teine identifitseerimisvahend kohustuslik kõikide loomade puhul.
(244)

Väite suhtes, et meetmete mitteosaline peatamine looks ühenduse turul monopoli, märgitakse, et uurimisperioodil oli Itaalias kaks sertifitseeritud õmblusteta torude tootjat, kuid alates 2005. aasta lõpust on tõepoolest järel ainult üks äriühing. Siiski näidati, et uurimisperioodil lõi Venemaalt pärit sertifitseeritud torude dumpinguhinnaga import ühenduse tootmisharu toodetud sertifitseeritud torude hinnad nii suurel määral alla, et ühenduse tootjatel ei olnud võimalik nimetatud dumpinguhinnaga impordiga konkureerida ja nad pidid selle tagajärjel sertifitseeritud õmblusteta torude tootmise lõpetama või seda järsult vähendama. Asjaolu, et ühenduse turule jäi vaid üks sertifitseeritud õmblusteta torude ühenduse tootja, oli tegelikult Venemaalt pärit sertifitseeritud õmblusteta torude dumpinguhindadega impordi tagajärg. Seepärast tuleb väide, et tollimaksude sissenõudmise osaline peatamine ei tekitaks ühenduse tootmisharule kahju, tagasi lükata. Vastupidi, eeldatakse, et tollimaksude kehtestamine tingib konkurentsi suurenemise ja teiste ühenduse sertifitseeritud torude tootjate naasmise ühenduse turule.
(9)

Lisaks sai komisjon 16. mai 2006. aasta kuupäevaga teatise Valgevene ametiasutustelt ühinemisvabaduse õiguste olukorra kohta Valgevenes. Nagu ka 30. märtsi 2006. aasta teatise puhul, tuli komisjon pärast hoolikat analüüsi järeldusele, et teatisest ei ilmnenud Valgevene soovi asuda oma kohustusi täitma ega veenvat kinnitust, et olukord on paranenud. Nimetatud hinnangut olukorrale Valgevenes jagati ka rahvusvahelise töökonverentsi standardite rakendamise komitee 2006. aasta juunikuu aruandes, milles laideti Valgevene valitsuse jätkuvat suutmatust täita soovitusi ja rõhutati vajadust kiirete meetmete järele, nii et võiks näha tegelikke ja käegakatsutavaid edusamme. Juunis 2006 käsitles ILO egiidi all organiseeritud rahvusvaheline töökonverents nende 12 soovituse (mida Valgevene jätkuvalt ignoreeris alates juulist 2004) mitterakendamist kui jätkuvat kohustustest kõrvalehoidmist. Sellist erandlikku käsitlust kasutatakse ainult ratifitseeritud konventsiooni väga tõsise ja süstemaatilise mittetäitmise korral.
Tootja ja müüja GB Metal Products Co., Ltd, Zhuanlu Town, Dingzhou, Hebei või tootja GB Metal Products Co., Ltd, Zhuanlu Town, Dingzhou, Hebei ja müüja on temaga seotud müügiäriühing GB International Trading Shanghai Co Ltd, B301–310 Yinhai Building, 250 Cao Xi Road, Shanghai

A712
(3)

Ühenduse poliitika Egeuse mere väikesaarte kohaliku tootmise toetamiseks, nagu see on ette nähtud nõukogu 19. juuli 1993. aasta määrusega (EMÜ) nr 2019/93 väiksemate Egeuse mere saarte heaks teatavate põllumajandussaaduste suhtes kohaldatavate erimeetmete kohta, ( 1 ) on hõlmanud paljusid tooteid ja meetmeid nende tootmise, turustamise või töötlemise soodustamiseks. Need meetmed on osutunud tõhusaiks ning kindlustanud põllumajandusliku tegevuse säilimise ja arengu. Ühendus peaks jätkama nende tootmisharude toetamist, mis on Egeuse mere väikesaarte keskkonnaalase, sotsiaalse ja majandusliku tasakaalu olulisim tegur. Kogemus on näidanud, maaelu arengupoliitika puhul võib tugev partnerlus kohalike asutustega aidata asjaomaste saarte eriprobleeme täpsemini tabada. Seega peaks jätkama kohaliku tootmise toetamist sobivaimal geograafilisel tasandil üldise kava kaudu, mille Kreeka peaks esitama komisjonile.
(2)

Ühenduse inspekteerimised Madagaskaril on näidanud, et sealsete lihatootmisettevõtete infrastruktuuris ja hügieenis on tõsiseid puudusi ning pädevate asutuste poolt läbiviidavate kontrollide tõhususe osas puuduvad piisavad tagatised. Madagaskari loomatervishoiu alases korralduses on suuri puudusi ning EÜ eeskirjade täitmata jätmist; selles riigis on võimalik oht inimeste tervisele tulenevalt loomsete saaduste, välja arvatud kalandustoodete, tootmisest ja töötlemisest.
b) II lisa punkt 2.3.1 asendatakse järgmisega:

“2.3.1. Kõik mootorsõidukid peavad olema varustatud tuuleklaasi jää- ja udutõrje seadmetega, mis eemaldavad tuuleklaasi katva mis tahes jää ja kirmetise ning tuuleklaasi sisepinda katva mis tahes udu.

Nimetatud seade ei ole nõutav kerega kolmerattaliste mopeedide puhul, millel on kuni 4 kW mootor või mootorsõidukite puhul, kui tuuleklaas on kinnitatud nii, et tal puudub toestus või muu tuuleklaasile kinnitatud konstruktsioon või paneel, mis on rohkem kui 100 mm väljaulatuv. Seade on nõutav mis tahes mootorsõiduki puhul, millel on katus, mis on kas alaline, külgepandav või ülestõstetav.”
(157)

Tuletatakse meelde, et esialgse uurimise tulemuste kohaselt ei ole meetmete kehtestamisel olulist mõju niivõrd, kui import jätkub, ehkki mittekahjulike hindadega, ning harilikult ei tegele importijad üksnes UANiga, vaid olulisel määral ka teiste väetistega. Eeldust, et import jätkub, kinnitas üksnes import Alžeeriast, mille ühe eksportiva tootja suhtes on jõus hinnakohustus. See viib järeldusele, et meetmete kehtestamine võib tõepoolest olla avaldanud kahjulikku mõju mõnele importijale, nagu on märgitud komisjoni määruse (EÜ) nr 617/2000 ( 11 ) põhjenduses 66. Siiski ei ilmnenud uurimisel, et mõne importija tegevus oleks täielikult lakanud: selle asemel ilmnes, et keskenduti teistsugustele väetistele, nagu ka eeldati. Sellest nähtub, et meetmete kehtestamise üldine mõju enamikule importijatele/ettevõtjatele on olnud küllaltki väike.
(4)

Määruse (EÜ) nr 1782/2003 artikli 10 lõike 3 teises lõigus on muu hulgas täpsustatud, et liikmesriik saab vähemalt 80 % summadest, mis toetuste ümbersuunamise tulemusel on kõnealuses liikmesriigis tekkinud ja kõnealuse määruse artikli 10 lõikega 4 on ette nähtud, et kõnealune protsent võib ulatuda kuni 90ni nendes liikmesriikides, kus ajavahemikus 2000–2002 oli suur rukkitoodang.
—

inglise keeles : Chapter III, Section 3 of Regulation (EC) No 1282/2006: tariff quota for 1.7…-30.6…, for milk powder according to Appendix 2 of Annex III to the Economic Partnership Agreement between the CARIFORUM States, of the one part, and the European Community and its Member States, of the other part, the signature and provisional application of which has been approved by Council Decision 2008/805/EC.
(14)

Otsuse lastekindluse nõuded peaksid hõlmama ühekordseid tulemasinaid, kuna kõnealused tulemasinad kujutavad endast eriti suurt ohtu, et lapsed võivad neid väärkasutada. 1987. aasta USA „Harwood’s study” uuring näitas, et 96 % tulemasinatega mänginud laste õnnetusjuhtumite põhjuseks olid ühekordsed tulemasinad. Väga üksikute õnnetusjuhtumite korral oli tegemist muude kui ühekordsete tulemasinatega, nimelt luksuslike või pool-luksuslike tulemasinatega, mis on kujundatud, toodetud ja turule viidud pideva, pikaajalise ja turvalise kasutuskindluse tagamise eesmärgil ning millel on müügijärgse teeninduse kirjalik garantii ja hüvituskord osade vahetamiseks või asendamiseks kogu tulemasina kasutusperioodi jooksul; neile tulemasinatele on iseloomulik kallis materjal ja keerukas disain, luksuslik kujundus, vähene asendatavus ning neid müüakse tootemargile vastavates mainekates ja luksuslikes kauplustes. Need tulemused kinnitavad asjaolu, et inimesed kasutavad pikemaajaliseks kasutamiseks ette nähtud hinnalisemaid tulemasinad hoolsamini.
(5)

On esitatud andmed, millega toetatakse taotlust saada tähtajatu luba Hansenula polymorpha (DSM 15087) abil saadud 3-fütaasi ensüümpreparaadi kasutamiseks broilerkanade, broilerkalkunite, munakanade, põrsaste, nuumsigade ja emiste söödas. 7. märtsil 2006 esitas Euroopa Toiduohutusamet arvamuse kõnealuse preparaadi kasutamise kohta, milles jõutakse järeldusele, et see ei ole ohtlik tarbijale, kasutajale, loomade sihtkategooriale ega keskkonnale. Hindamine on näidanud, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Seega tuleks anda tähtajatu luba kõnealuse ensüümpreparaadi käesoleva määruse I lisa kohaseks kasutamiseks.
(5)

Valmistise Saccharomyces cerevisiae (NCYC Sc 47) kasutamine oli lubatud lüpsilehmade puhul komisjoni määrusega (EÜ) nr 1811/2005, mis käsitleb teatavate söödalisandite kasutamise ajutist ja alalist lubamist ning juba loa saanud söödalisandi uue kasutusviisi ajutist lubamist, ( 3 ) nuumveiste puhul komisjoni määrusega (EÜ) nr 316/2003 ühe söödalisandi kasutamise alalise lubamise kohta ja juba loa saanud söödalisandi uue kasutusviisi ajutise lubamise kohta, ( 4 ) (võõrutatud) põrsaste puhul komisjoni määrusega (EÜ) nr 2148/2004, mis käsitleb teatud söödalisandite ajutisi ja alalisi kasutuslube ning söödas juba lubatud söödalisandite uute kasutusviiside lubamist, ( 5 ) emiste puhul komisjoni määrusega (EÜ) nr 1288/2004, mis käsitleb teatavate söödalisandite kasutamise alalist lubamist ja juba loa saanud söödalisandi uue kasutusviisi ajutist lubamist ( 6 ) ning nuumküülikute puhul komisjoni määrusega (EÜ) nr 600/2005, mis käsitleb teatava koktsidiostaatikumi söödalisandina kasutamise lubamist kümne aasta jooksul, teatava söödalisandi kasutamise ajutist lubamist ning teatavate söödalisandite kasutamise alalist lubamist. ( 7 ) On esitatud uued andmed, millega toetatakse loa taotlust nuumlammaste puhul. Euroopa Toiduohutusamet (edaspidi “amet”) tegi oma hindamises järelduse, et kõnealuse organismi (ja selle söötme) ohutus tarbija, kasutaja ja keskkonna jaoks on juba kindlaks tehtud ning see ei muutu kavandatud uue kasutusviisi tõttu. Amet järeldab ka, et valmistise kasutamine ei kujuta ohtu nimetatud täiendava loomaliigi puhul ning et valmistise kasutamine võib parandada nuumlammaste kaalu keskmist päevast juurdekasvu. Toiduohutusameti arvates ei ole vaja turustusjärgse järelevalve erinõudeid. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruannet söödalisandi analüüsimeetodi kohta söödas. Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks lubada kõnealuse valmistise kasutamine käesoleva määruse lisas esitatud tingimustel.
KOMISJONI OTSUS, 23. juuni 2006, millega kehtestatakse ühenduse rahaline toetus kulutuste jaoks, mis on tehtud seoses sigade klassikalise katku vastu võitlemiseks võetud erakorraliste meetmetega Saksamaal 2002. aastal (teatavaks tehtud numbri K(2006) 2408 all) (Ainult saksakeelne tekst on autentne) (2006/433/EÜ) (EÜT L 173, 27.6.2006, p.27)
(4)

Lõuna-Aafrika esitas ametliku teabe, millest nähtub, et Põhja-Kapimaa Hartswateri ja Warrentoni administratiivsed piirkonnad (magisterial districts) on vabad bakterist Guignardia citricarpa. Seetõttu tuleks need Lõuna-Aafrika piirkonnad tunnistada vabaks eespool nimetatud kahjulikust organismist.
(2)

Need meetmed kuuluvad asutamislepingu reguleerimisalasse ning seetõttu on nende ühendusepoolseks rakendamiseks vaja ühenduse õigusakti, eelkõige tagamaks, et kõikide liikmesriikide ettevõtjad kohaldaksid nimetatud meetmeid ühetaoliselt.
(1) Afrijet is only allowed to use the specific aircraft mentioned for its current operations within the European Community.

(2) Air Astana is only allowed to use the specific aircraft mentioned for its current operations within the European Community.

(3) Lennuettevõtjal Gabon Airlines lubatakse kasutada ainult konkreetseid õhusõidukeid, mida on nimetatud seoses tema praeguse lennutegevusega Euroopa Ühenduse piires.

(4) Lennuettevõtja Iran Air võib võib lennata Euroopa Liitu vaid juhul, kui ta kasutab teatavaid õhusõidukeid vastavalt käesoleva määruse põhjendustes 48 ja 49 sätestatud tingimustele.
(4)

Ette sõlmitud lepingute registreerimise hõlbustamiseks on vaja sätestada, et need sõlmitakse kirjalikult ja edastatakse liikmesriigi määratud asutusele.
(9)

Ühenduse äärepoolseimate piirkondade kohaliku tootmise poliitika on hõlmanud palju erinevaid tooteid ja meetmeid tootmise, turustamise või töötlemise soodustamiseks. Need meetmed on olnud efektiivsed ning kindlustanud põllumajanduse järjepidevuse ja arengu. Ühendus peaks jätkama nende tootmisviiside toetamist, see on äärepoolseimate piirkondade keskkondliku, sotsiaalse ja majandusliku tasakaalu olulisim tegur. Maaelu arengupoliitika kogemus on näidanud, et tugev partnerlus kohalike asutustega võib aidata asjaomaste piirkondade eriprobleeme täpsemini tabada. Soovitav on jätkata kohaliku tootmise toetamist üldiste programmide kaudu, mis on koostatud geograafilisest asukohast lähtudes ning mida liikmesriigid komisjonile heakskiidu saamiseks esitavad.
(4)

Määruse (EÜ) nr 1829/2003 (edaspidi „määrus”) artikli 46 lõikes 1 on sätestatud, et enne määruse kohaldamiskuupäeva, s.o 2004. aasta 18. aprilli, määruse (EÜ) nr 258/97 artikli 4 alusel esitatud taotlused muudetakse määruse II peatüki 1. jao kohasteks taotlusteks, juhul kui määruse (EÜ) nr 258/97 artikli 6 lõike 3 või 4 kohaselt on nõutav täiendav hindamisaruanne.
(8)

Määrusega (EÜ) nr 327/98 avatud ja ekspordisertifikaadi alusel hallatavate kvootide puhul on vaja jätkuvalt lubada nendel ettevõtjatel, kellel on rohkem kui üks ekspordisertifikaat, esitada rohkem kui üks impordilitsentsi taotlus tariifikvoodi alaperioodi kohta ja seega teha erand määruse nr 1301/2006 artikli 6 lõikest 1, et tagada sellise impordi asjakohane kontroll. Määruse (EÜ) nr 327/98 artiklis 4 sätestatud kooritud riisi impordilitsentsi tagatissumma tuleks samuti viia vastavusse määruse (EÜ) nr 1342/2003 artiklis 12 sätestatud tagatissummaga.
(4)

Euroopa Toiduohutusamet (edaspidi “toiduohutusamet”) otsustas oma 9. detsembri 2005. aasta arvamuses, et bensoehape (VevoVitall) ei mõju kahjulikult loomade ja inimeste tervisele ega keskkonnale. ( 2 ) Toiduohutusamet jõudis ka järeldusele, et bensoehape (VevoVitall) ei põhjusta muid ohte, mis võiksid määruse (EÜ) nr 1831/2003 artikli 5 lõike 2 alusel välistada selle lubamist. Vastavalt toiduohutusameti arvamusele parandab preparaadi kasutamine põrsastel selliseid tulemuslikkuse näitajaid nagu juurdekasv või sööda ja juurdekasvu suhe. Toiduohutusamet soovitab asjakohaseid vahendeid kasutajate ohutuseks. Toiduohutusameti arvates ei ole vaja turustusjärgse järelevalve erinõudeid. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruannet söödalisandi analüüsimeetodi kohta söödas. Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks lubada kõnealuse valmistise kasutamine käesoleva määruse lisas esitatud tingimustel.
(8)

On esitatud andmed, millega toetatakse taotlust anda tähtajatu luba kaaliumdiformiaadi kasutamiseks säilitusainete kategooriasse kuuluva söödalisandina kõigi loomaliikide puhul. Komisjon palus Euroopa Toiduohutusametil esitada arvamuse, kui tõhus on nimetatud preparaat ja kas see on ohutu inimeste, loomade ja keskkonna suhtes. Euroopa Toiduohutusamet esitas 8. detsembril 2004 positiivse arvamuse kaaliumdiformiaadi tõhususe ja ohutuse kohta kõigi loomaliikide puhul. Kaaliumdiformiaadi hindamine on näidanud, et direktiivi 70/524/EMÜ artiklis 3a sätestatud vajalikud tingimused asjaomase loa väljaandmiseks on täidetud. Järelikult tuleks anda tähtajatu luba kõnealuse aine kasutamiseks säilitusainena III lisas esitatud tingimustel.
(2)

Ühinemislepingu koostamise konverentsi lõppaktis on kirjas, et kõrged lepinguosalised on jõudnud poliitilisele kokkuleppele institutsioonide vastu võetud aktide kohandustes, mis on vajalikud seoses ühinemisega, ning nad kutsuvad nõukogu ja komisjoni nimetatud kohandusi vastu võtma enne ühinemist ning neid vajadusel täiendama ja ajakohastama, et võtta arvesse ühenduse õiguse arengut.
1.

Beltechexport

'ЗАО Белтехзкспорт'

Republic of Belarus, 220012, Minsk, Nezavisimost ave., 86-BTel: (+375 17) 263-63-83,Fax: (+375 17) 263-90-12
(2)

Määruse (EÜ) nr 549/2004 artikli 8 lõike 1 kohaselt on Euroopa Lennuliikluse Ohutuse Organisatsioonile (Eurocontrol) antud volitused analüüsida ühtse Euroopa taeva õhuruumi ühtlustatud klassifitseerimiskava. Nende volituste alusel 30. detsembril 2004 ja 30. aprillil 2005 koostatud aruannetes on tehtud ettepanek võtta lennutasandist 195 kõrgemal asuva õhuruumi puhul kasutusele asjakohane klassifikatsiooniklass C. Käesolev määrus arvestab täielikult neid aruandeid. Et liigitamist liikmesriikides ühtmoodi kohaldada, on vaja kehtestada õhuruumi ühtlustatud klassifikatsioon ja ette näha visuaallennureeglitele vastavate lendude lubamine.
(4)

Rahvusvaheline Tsiviillennundusorganisatsioon (ICAO) on määratlenud lennuplaanide esitamise, heakskiitmise ja levitamise korra, mis tuleks jõustada eesmärgiga kohaldada seda ühtlaselt ühtse Euroopa taeva õhuruumi suhtes. Kõnealust korda tuleks täiendada sätetega, millega käitajaid, piloote, lennuliiklusteenindusüksusi ja erinevaid lennuplaanide koostajaid kohustatakse tagama, et nende valduses olevate lennuplaanide võtmekomponendid jäävad käesoleva määrusega hõlmatud õhuruumist väljuvate lendude puhul järjepidevaks kuni lennueelse etapi lõpuni. Need võtmekomponendid tuleks täpselt kindlaks määrata.